stanford-oval/wikipedia huggingface dataset:
Bernardo Silva
Seurajoukkueura > Manchester City

Englantilaisseura Manchester City osti Silvan 26. toukokuuta 2017. Hän liittyi seuraan virallisesti 1. heinäkuuta 2017. Ensimmäisellä valioliigakaudellaan hän pelasi 35 valioliigaottelua, joissa teki kuusi maalia. Hän voitti Valioliigan ja Liigacupin mestaruudet kaudella 2017–2018.
Silva voitti Cityssä kaudella 2018−2019 Valioliigan, FA-cupin ja Liigacupin mestaruudet sekä Community Shieldin. Valioliigassa hän teki 36 ottelussa seitsemän ja syötti kahdeksan maalia. Hänet valittiin Valioliigan kauden joukkueeseen 2018−2019. Seuraavalla kaudella hän voitti Community Shieldin ja Liigacupin sekä teki 34 valioliigaottelussa kuusi maalia. Kaudella 2020–2021 hän viimeisteli valioliigamestaruuden voittaneelle Citylle 26 ottelussa kaksi ja syötti kuusi maalia. Mestarien liigassa hän pelasi kaikki 13 ottelua ja teki yhden maalin. Hän oli avauskokoonpanossa tappiollisessa loppuottelussa. Hän voitti jälleen Liigacupin mestaruuden.
Kaudella 2021–2022 Silva teki pelaamissaan 35 valioliigaottelussa kahdeksan ja syötti neljä maalia Cityn voittaessa jälleen mestaruuden. Hänet valittiin Valioliigan kauden joukkueeseen. Mestarien liigan yhdessätoista ottelussa hän sekä teki että syötti kolme maalia. Kaudella 2022–2023 hän voitti Cityssä triplamestaruuden. Valioliigassa pelaamissaan 34 ottelussa hän teki neljä ja syötti kuusi maalia. Mestarien liigan 13 ottelussa hän teki kolme maalia, näistä kaksi toisessa välierässä Real Madridia vastaan. Hän oli avauskokoonpanossa myös loppuottelussa. Hänet valittiin Mestarien liigan kauden joukkueeseen. FA Cupin voittajajoukkueessa hän pelasi viisi ottelua.
Silva pelasi kaudella 2023–2024 Valioliigassa 33 ottelua, joissa teki kuusi ja syötti yhdeksän maalia Cityn voittaessa jälleen mestaruuden. Mestarien liigan kahdeksassa ottelussa hän teki kaksi maalia. Hän pelasi molemmissa otteluissa Cityn voittaessa seurajoukkueiden maailmanmestaruuden ja teki välieräottelussa maalin.
Maajoukkueura

Silva pelasi vuosina 2013–2015 Portugalin alle 21-vuotiaiden maajoukkueessa, jossa otteluita kertyi 14 ja maaleja kuusi. Vuonna 2013 hän pelasi Portugalin alle 19-vuotiaiden paidassa EM-kilpailuissa. Portugalin A-maajoukkueessa Silva debytoi maaliskuussa 2015 ystävyysottelussa Kap Verdeä vastaan. Ensimmäisen maaottelumaalinsa hän teki ystävyysottelussa Gibraltaria vastaan syyskuussa 2016. Hän pelasi Portugalin kaikissa neljässä ottelussa MM-kilpailuissa 2018 ja EM-kilpailuissa 2021 sekä kaikissa viidessä ottelussa MM-kilpailuissa 2022. EM-kilpailuissa 2024 hän pelasi avauskokoonpanossa neljässä ottelussa ja teki maalin alkulohko-ottelussa Turkkia vastaan. Hän teki maalin rangaistuspotkukilpailussa sekä neljännesvälierässä Sloveniaa että puolivälierässä Ranskaa vastaan.
Aiheesta muualla

Bernardo Silva Soccerway-sivustolla
Manchester City – Englannin Valioliiga
2 Walker |
3 Dias |
5 Stones |
6 Aké |
8 Kovačić |
9 Haaland |
10 Grealish |
11 Doku |
16 Rodri |
17 De Bruyne |
18 Ortega |
19 Gündoğan |
20 Silva |
24 Gvardiol |
25 Akanji |
26 Savinho |
27 Nunes |
31 Ederson |
33 Carson |
47 Foden |
52 Bobb |
75 O’Reilly |
82 Lewis |
87 McAtee |
97 Wilson-Esbrand |
Manageri Guardiola
Portugalin joukkue – Maanosaliittojen cup 2017
1 Patrício |
2 Alves |
3 Pepe |
4 Neto |
5 Guerreiro |
6 Fonte |
7 Ronaldo |
8 Moutinho |
9 André Silva |
10 B. Silva |
11 Semedo |
12 Sá |
13 Danilo |
14 Carvalho |
15 Gomes |
16 Pizzi |
17 Nani |
18 Martins |
19 Eliseu |
20 Quaresma |
21 Cédric |
22 Beto |
23 Adrien Silva |
Valmentaja Santos
Portugalin joukkue – Jalkapallon MM-kilpailut 2018
1 Patrício |
2 Alves |
3 Pepe |
4 M. Fernandes |
5 Guerreiro |
6 Fonte |
7 Ronaldo |
8 Moutinho |
9 André Silva |
10 João Mário |
11 B. Silva |
12 Lopes |
13 Dias |
14 Carvalho |
15 Ricardo |
16 B. Fernandes |
17 Guedes |
18 Martins |
19 Mário Rui |
20 Quaresma |
21 Cédric |
22 Beto |
23 Adrien Silva |
Valmentaja Santos
Portugalin joukkue – Jalkapallon EM-kilpailut 2020
1 Patrício |
2 Semedo |
3 Pepe |
4 Dias |
5 Guerreiro |
6 Fonte |
7 Ronaldo |
8 Moutinho |
9 A. Silva |
10 B. Silva |
11 Fernandes |
12 Lopes |
13 Danilo |
14 Carvalho |
15 Rafa |
16 Sanches |
17 Guedes |
18 Neves |
19 Gonçalves |
20 Dalot |
21 Jota |
22 Rui Silva |
23 Félix |
24 Oliveira |
25 Mendes |
26 Palhinha |
Valmentaja Santos
Portugalin joukkue – Jalkapallon MM-kilpailut 2022
1 Patrício |
2 Dalot |
3 Pepe |
4 Dias |
5 Guerreiro |
6 Palhinha |
7 Ronaldo |
8 Fernandes |
9 André Silva |
10 B. Silva |
11 Félix |
12 Sá |
13 Danilo |
14 Carvalho |
15 Leão |
16 Vitinha |
17 João Mário |
18 Neves |
19 Mendes |
20 Cancelo |
21 Horta |
22 Costa |
23 Nunes |
24 António Silva |
25 Otávio |
26 Ramos |
Valmentaja Santos
Portugalin joukkue – Jalkapallon EM-kilpailut 2024
1 Patrício |
2 Semedo |
3 Pepe |
4 Dias |
5 Dalot |
6 Palhinha |
7 Ronaldo |
8 Fernandes |
9 Ramos |
10 B. Silva |
11 Félix |
12 Sá |
13 Danilo |
14 Inácio |
15 J. Neves |
16 Nunes |
17 Leão |
18 R. Neves |
19 Mendes |
20 Cancelo |
21 Jota |
22 Costa |
23 Vitinha |
24 A. Silva |
25 Neto |
26 Conceição |
Valmentaja Martínez
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Anik

Delta 1914 ja ensimmäinen Anik-satelliitti lähtöalustalla. Marraskuu 1972, Cape Canaveral.
Anik oli Kanadan GEO-kiertoradan tietoliikennesatelliittien sarja, jonka ensimmäinen satelliitti oli marraskuussa 1972 laukaistu Anik A-1.  Anik on inuiittien sana, joka tarkoittaa "pikku veljeä".
Satelliitit > Anik A-sarjan satelliitit A-1, A-2 ja A-3

Anik A-1 -satelliitin laukaisi Telesat, Kanadan kansallinen tietoliikenneyhtiö Delta-kantoraketilla. Satelliitin kaupallinen lähetystoiminta aloitettiin 1973, jolloin TV-lähetykset voitiin nähdä ensi kertaa Kanadan pohjoisosissa. Anik A-1 oli tuolloin maailman ensimmäinen kansallinen televisiosatelliitti.
Tilaaja: Telesat Canada
Kansainvälinen numero: 06278 / 72090A
Valmistaja ja malli: Hughes Aircraft HS333
Massa: 560 kg laukaisun aikana/ 295 kg kiertoradalla
Halkaisija 1,9 m
Korkeus: 3,5 m
Teho: 250 W (satelliitti pystyi toimimaan 46 päivää ollessaan Maan varjossa)
Nominaalinen toiminta-aika: 7 vuotta
Transponderit: 12 kpl C-taajuuskaistalla
Anik A-satelliittisarjassa tätä seurasivat Anik A-2 huhtikuussa 1973 ja Anik A-3 toukokuussa 1975. Anik A -sarjan satelliitit olivat rakenteeltaan alkujaan yhdysvaltalaiseen Intelsat IV -ohjelmaan suunniteltuja. Niiden rakentamisessa alihankkijoina toimivat kanadalaisyritykset Spar Aerospace ja Northern Telecom. Kussakin satelliitissa oli 12 transponderikanavaa 6/4 GHz:n taajuusalueella. Satelliiteille rakennettiin Kanadaan yli 100 maa-asemaa. Vastaanottoasemien lautasantennit olivat matalan taajuuden vuoksi vielä varsin suuria.
Satelliitit > Anik B, C, D ja E -satelliittisarjat

Anik B laukaistiin joulukuussa 1978 Telesat Canadalle. Satelliitissa oli 12 kaupallista 6/4 GHz:n taajuusalueen kanavaa ja neljä kokeellista 14/12 GHz:n taajuusalueen kanavaa, joita käytettiin suurempitaajuisten tietoliikenneratkaisujen tutkimisessa (Hermes-ohjelma). Anik C-3 laukaistiin marraskuussa 1982 yhdysvaltalaisella Columbia-avaruussukkulalla. Satelliitissa oli 16 taajuusalueen 14/12 GHz operatiivista kanavaa. Korkeampi taajuusalue mahdollisti pienempien, asuintaloon kiinnitettävän, halkaisijaltaan 1,2–1,8 -metristen vastaanottolautasten käytön, kun satelliitin lähetystehoa oli lisätty niin, että se läpäisi riittävän luotettavasti myös tv-signaalia vaimentavia sadealueita. Sarja jatkui Anik C-2:n laukaisulla kesäkuussa 1983 ja Anik C-3:n laukaisulla huhtikuussa 1985. Satelliiteista voitiin lähettää neljää alueellisesti suunnattua keilaa Kanadan eri osiin.
Anik D-sarjalla korvattiin ikääntyneet Anik A- ja B-sarjan satelliitit. Anik D-1 laukaistiin 26. elokuuta 1982. Anik D-2 vietiin taivaalle marraskuussa 1984 Discovery-sukkulalla. Näitä seurasivat Anik E-sarjan satelliitit: Anik E-2 huhtikuussa 1991 ja Anik E-1 syyskuussa 1991. Suuritehoiset E-sarjan satelliitit toimivat kahdella taajuusalueella; niissä oli 24 kanavaa 6/4 GHz:n alueella ja 16 kanavaa 14/12 GHz:n kaistalla. Anik E -sarjalla korvattiin aiemmat C- että D-sarjan satelliitit.
Satelliitit > Anik F

Anik F1
Boeing 702-runko
massa 4700 kg
36 C- ja 48 Ku-kaistan transponderia
laukaistu 21.11.2000, Ariane 44L
käytössä v. 2010
Anik F1R
EADS Astrium - E3000-runko
massa 4100 kg
32 Ku- ja 24 C-kaistan transponderia
laukaisu 8.9.2005, Proton/Breeze M
käytössä v. 2010
Anik F2
Boeing 702-runko
massa 5950 kg
38 Ka- ja 32 Ku- ja 24 C-kaistan transponderia
laukaistu 17.7.2004, Ariane 5G
käytössä v. 2010
Anik F3
EADS Astrium - E3000-runko
massa 4639 kg
32 Ku-, 24 C- ja 2 Ka-kaistan transponderia
laukaistu 9.4.2007, Proton/Breeze M
käytössä v. 2010
Satelliitit > Anik G

Telesat Canada tilasi keväällä 2010 Anik G1 tietoliikennesatelliitin. Sen rakensi yhdysvaltalainen Space Systems/Loral. Satelliitti laukaistiin vuonna 2013 venäläisellä Proton-M-kantoraketilla. Satelliitti lähettää TV-lähetyksiä Kanadaan ja hoitaa latinalaisen Amerikan tietoliikenneyhteyksiä. Satelliittiin rakennettiin X-kaistan tietoliikennekyky, jota oli tarkoitus vuokrata Yhdysvaltain puolustusministeriölle. Tässä tapauksessa satelliitti muuntuu ns. kaksikäyttölaitteeksi, eikä ole enää puhdas siviilisatelliitti.
Aiheesta muualla

Kuvia tai muita tiedostoja aiheesta Anik Wikimedia Commonsissa
Boeing: Anik-D-Sarja
Boeing: Anik F1
Boeing: Anik F2
Telesatin satelliittilista (Arkistoitu – Internet Archive)
Anik F1R -satelliitin näkyvyysalue kartalla (englanniksi) (satbeams.com)
Anik F2 -satelliitin näkyvyysalue kartalla (englanniksi) (satbeams.com)
Anik F3 -satelliitin näkyvyysalue kartalla (englanniksi) (satbeams.com)
Anik G1 -satelliitin näkyvyysalue kartalla (englanniksi) (satbeams.com)
Launching the Digital Age: Canadian Satellites (CBS Dugital Archives) (englanniksi) (cbc.ca)
Anik A-sarjan satelliitin A1- tai A-2 tarkistamista (kuva vuodelta 1972 tai 1973).
Kanadalaisen Anik C2 -tietoliikennesatelliitin (Telesat-F) irrotus avaruussukkulasta STS-7 -lennon aikana kesäkuussa 1983.
Joulumerkkikodit

Väinö Blomstedtin suunnittelema vuonna 1912 ilmestynyt  ensimmäinen joulumerkki.
Joulumerkkikodit olivat vuodesta 1936 alkaen perustettuja, Suomen Tuberkuloosin Vastustamisyhdistyksen omistamia lastenkoteja, joihin sijoitettiin tuberkuloosia sairastaneiden äitien vastasyntyneet lapset. Aloitteen joulumerkkikodeista teki 1930-luvun alussa Tuberkuloosin Vastustamisyhdistyksen sihteeri, professori Severi Savonen, Ruotsista saamiensa kokemusten perusteella. Koteja oli Tampereella (perustettu vuonna 1936), Oulussa (1945) ja Kuopiossa (1954), ja niissä oli yhteensä 155 hoitopaikkaa. Esimerkiksi Tampereen joulumerkkikodin henkilökuntaan kuuluivat lääkäri, ylihoitaja, osastonhoitaja ja seitsemän lastenhoitajaa sekä kaksi imettäjää. Pälkäneelle oli lisäksi vuonna 1939 perustettu Tampereen alaosasto.
Väinö Blomstedtin suunnittelema vuonna 1912 ilmestynyt joulumerkki oli ensimmäinen varsinainen joulumerkki. Vuosina 1926–1931 ja vuodesta 1935 alkaen merkin tuotto ohjattiin Lastenparantola-rahastoon. Viimeinen joulumerkki julkaistiin vuonna 2001. Joulumerkkejä suunnittelivat Väinö Blomstedtin lisäksi mm. Martta Wendelin (lähes 30 merkkiä), Signe Hammarsten-Jansson ja Matti A. Pitkänen. Joulumerkkejä painettiin vuosittain noin 5,5 miljoonaa kappaletta.
Tuberkuloosia sairastavien lasten hyväksi myydyt joulumerkit otettiin ensimmäisen kerran käyttöön Tanskassa joulukuussa 1904, aloitteentekijänä oli postimestari Einar Holböll. Joulumerkkien käyttö levisi sitten sieltä ympäri maailmaa.
Joulumerkkikodeissa hoidettiin niiden toiminta-aikana yhteensä 5 335 lasta keskimäärin puolentoista vuoden ikään saakka. Tuberkuloosin hoidon ja ehkäisyn tehostuttua ja tautitapausten vähennyttyä sekä toisaalta kallistuneen ylläpidon vuoksi joulumerkkikotien tarve ja käyttö vähenivät asteittain. Kuopion joulumerkkikoti lopetti toimintansa vuonna 1964, Oulun vuonna 1969 ja Tampereen vuonna 1973. Toistaiseksi ei ole tutkittu, miten  joulumerkkikodeissa hoidettavina olleisiin lapsiin vaikutti useita kuukausia, jopa yli vuoden kestänyt omasta perheestä erottaminen.
Joulumerkeistä on vuosien mittaan muodostunut suosittu keräilykohde.
Aiheesta muualla

Pälkäneen joulumerkkikoti Joulumerkkikotilapset ry. Viitattu 25.10.2023.
Forsius, Arno: Suomalaiset joulumerkit ja joulumerkkikodit. Kulttuuria, ihmisiä, sukuja.  Marraskuu 2006. Arkistoitu 19.2.2019. Viitattu 25.10.2023.
Uuden Ajan Kynnyksellä

Uuden Ajan Kynnyksellä 1899. Kansitaiteilija Kaarlo Kari.
Uuden Ajan Kynnyksellä oli Työväen Sanomalehti Osakeyhtiön vuosina 1898-1916 julkaisema joululehti. Sen ensimmäinen numero julkaistiin nimellä Vuossadan kynnyksellä. Lehden alanimikkeinä olivat 1898-1901 Suomen Työväen Alpumi ja 1902-1916 Suomen Työväen Joulualpumi.
Aiheesta muualla

Uuden Ajan Kynnyksellä Kansalliskirjaston digitaaliset aineistot.
Matriisin aste

Lineaarialgebrassa matriisin aste on eräs tärkeimpiä matriisia kuvaavia tunnuslukuja, ja sen avulla voidaan luonnehtia matriisia vastaavien lineaaristen yhtälöryhmien pelkistymättömyyttä. Matriisin asteella on monia yhtäpitäviä määritelmiä, esim. matriisin lineaarisesti riippumattomien sarakkeiden suurin lukumäärä. Matriisin A astetta merkitään yleisesti rank(A).
Määritelmiä

Matriisin A aste on A:n sarekeavaruuden eli sarakkeiden virittämän vektoriavaruuden dimensio. Tämä luku on A:n lineaarisesti riippumattomien sarakevektoreiden suurin mahdollinen lukumäärä. Koska jokaisen matriisin sarake- ja riviavaruudella on sama dimensio, voidaan A:n aste yhtäpitävästi määritellä myös A:n riviavaruuden dimensiona.
Yleisesti lineaarikuvauksen  f\colon V\to Waste määritellään kuva-avaruuden  \{f(v):v\in V\}dimensiona. Tällöin matriisin A aste on sama kuin lineaarikuvauksen  v\mapsto Av aste.
Matriisin A aste voidaan määrittää myös alideterminanttien avulla. A:n aste on r > 0 jos ja vain jos matriisilla A on ainakin yksi r x r alimatriisi, jonka determinantti ei ole nolla, ja jokaisen (r + 1) x (r + 1) alimatriisin determinantti on nolla.
Esimerkkejä

Matriisin
A =  {\begin{bmatrix}1&2&1\\-2&-3&1\\3&5&0\end{bmatrix}}
kaksi ensimmäistä riviä ovat lineaarisesti riippumattomia, joten sen aste on vähintään 2. Toisaalta kaikki kolme riviä ovat lineaarisesti riippuvia (ensimmäinen on toisen ja kolmannen rivin summa), joten A:n aste on alle 3. Näin ollen rank(A) = 2.
Matriisin
B =  {\begin{bmatrix}1&1&0&2\\-1&-1&0&-2\end{bmatrix}}
aste on vähintään 1, koska matriisissa on nollasta poikkeavia sarakkeita. Aste on pienempi kuin 2, koska jokainen sarakepari on lineaarisesti riippuva. Näin ollen rank(B) = 1.
Matriisin asteen laskeminen

Yleinen tapa laskea matriisin aste on muuttaa se yksinkertaisempaan porrasmuotoon alkeisrivitoimituksien avulla. Alkeisrivitoimitukset eivät muuta matriisin riviavaruutta ja siten matriisin aste pysyy samana. Porrasmuotoisen matriisin aste on joko nollasta poikkeavien rivien tai perussarakkeiden määrä, jotka ovat yhtä suuret.
Esimerkiksi matriisi
A={\begin{bmatrix}1&2&1\\-2&-3&1\\3&5&0\end{bmatrix}}
voidaan muuttaa porrasmuotoon käyttämällä seuraavia alkeisrivitoimituksia:
{\begin{bmatrix}1&2&1\\-2&-3&1\\3&5&0\end{bmatrix}}R_{2}\rightarrow 2r_{1}+r_{2}{\begin{bmatrix}1&2&1\\0&1&3\\3&5&0\end{bmatrix}}R_{3}\rightarrow -3r_{1}+r_{3}{\begin{bmatrix}1&2&1\\0&1&3\\0&-1&-3\end{bmatrix}}R_{3}\rightarrow r_{2}+r_{3}{\begin{bmatrix}1&2&1\\0&1&3\\0&0&0\end{bmatrix}}R_{1}\rightarrow -2r_{2}+r_{1}{\begin{bmatrix}1&0&-5\\0&1&3\\0&0&0\end{bmatrix}}.
Viimeisessä matriisissa (joka on porrasmuodossa) on kaksi nollasta poikkeavaa riviä, joten sen aste on 2.
Ominaisuuksia

Oletetaan, että A on m × n matriisi ja määritellään lineaarikuvaus f, jossa f(x) = Ax kuten yllä.
Matriisin m × n aste on ei-negatiivinen kokonaisluku, eikä voi olla suurempi kuin m tai n. Matriisia, jonka aste on suurin mahdollinen, sanotaan täysiasteiseksi.
Vain nollamatriisin aste on 0.
rank(A) = rank(AT)
f on injektio jos ja vain jos A:n aste on n (eli A:lla on täysi sarakeaste).
f on surjektio jos ja vain jos A:n aste on m (eli A:lla on täysi riviaste).
Jos A on neliömatriisi (eli m = n), niin A on kääntyvä matriisi jos ja vain jos A:n aste on n (eli A on täysiasteinen).
Jos B on jokin n × k matriisi niin
\operatorname {rank} (AB)\leq \min(\operatorname {rank} \ A,\operatorname {rank} \ B).
Jos B on n × k matriisi, jonka aste on n niin
\operatorname {rank} (AB)=\operatorname {rank} (A).
Jos C on l × m matriisi, jonka aste on m niin
\operatorname {rank} (CA)=\operatorname {rank} (A).
Matriisin A aste on yhtä suuri kuin r jos ja vain jos on olemassa kääntyvä m × m matriisi X ja kääntyvä n × n matriisi Y niin, että
XAY={\begin{bmatrix}I_{r}&0\\0&0\\\end{bmatrix}},
jossa Ir tarkoittaa r × r yksikkömatriisia.
Sovelluksia

Matriisin astetta käytetään esimerkiksi lineaarisen yhtälöryhmän ratkaisujen lukumäärän löytämisessä. Rouche-Capellin teoreeman mukaan yhtälöryhmällä ei ole ratkaisua jos laajennetun kerroinmatriisin aste on suurempi kuin yhtälöryhmää vastaavan kerroinmatriisin aste. Jos taas näiden matriisien asteet ovat yhtä suuret, on yhtälöryhmällä ainakin yksi ratkaisu. Ratkaisuja on vain yksi jos ja vain jos aste on yhtä suuri kuin muuttujien lukumäärä. Muulloin yhtälöryhmällä on äärettömän monta ratkaisua.
Lasse Lappalainen

| Lasse Lappalainen> Henkilötiedot |
| --- | --- |
Syntynyt: 7. kesäkuuta 1989 (ikä 35) Kuopio, Suomi
Kansalaisuus:   Suomi
Jääkiekkoilija
Lempinimi:  Laasti, Lazukki, Superlasse
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  KalPa
Sarja:  SM-liiga
Pelinumero:  55
Pelaajaura
Pääsarjaura:  2014–
Aik. seurat:  Hokki (Mestis) SaPKo (Mestis) KooKoo (Mestis) SaiPa (SML)
Lasse Lappalainen (s. 7. kesäkuuta 1989 Kuopio) on suomalainen jääkiekkopuolustaja, joka pelaa SM-liigajoukkue KalPassa. Hän toimii joukkueen varakapteenina. Lappalaisen sekä KalPan toimitusjohtaja Toni Saksmanin mukaan hänen vahvuutensa ovat kiekollisessa pelissä.
Ura > Maajoukkueura

Lappalainen on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä 31-vuotiaana Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Lappalainen merkittiin Suomen kakkospuolustajapariin Valtteri Kemiläisen viereen.
Muuta

| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Hopeaa | Suomi 2015 | rullakiekko |  |
|  Hopeaa | Slovakia 2017 | rullakiekko |  |
|  Pronssia | Saksa 2012 | rullakiekko |  |
Lappalainen on pelannut myös Rullakiekon SM-liigaa Vuorelan Veikoissa. Hän voitti joukkueessa SM-kultaa vuosina 2009, 2012, SM-hopeaa vuonna 2011 sekä SM-pronssia vuosina 2010 ja 2013. Lappalainen valittiin vuoden 2011 rullakiekkoilijaksi, SM-sarjan parhaaksi puolustajaksi vuonna 2012, sarjan ensimmäiseen tähdistökentälliseen vuonna 2011 sekä toiseen tähdistökentälliseen vuosina 2012, 2013 ja 2016. Hän on edustanut myös Suomea rullakiekon MM-kilpailuissa vuosina 2011, 2012, 2013, 2015 ja 2017, joista vuosien 2015 ja 2017 turnaukset päättyivät hopeaan ja vuoden 2012 turnaus pronssiin.
WWE Divas Championship

WWE Divas Championship oli showpainipromootio WWE:n naisten mestaruusvyö.
WWE Divas Championship otettiin virallisesti käyttöön heinäkuussa 2008, kun Michelle McCool ja Natalya ottelivat kyseisestä vyöstä. Michelle McCool voitti, ja näin hänestä tuli ensimmäinen WWE Divas -mestari.
Mestaruus deaktivoitiin 3. huhtikuuta, 2016, kun Lita ilmoitti että kolminottelu Charlotten, Sasha Banksin ja Becky Lynchin välillä oteltaisiin uudesta vyöstä, WWE Naisten Mestaruudesta (WWE Women's Championship). Charlotte kruunattiin uudeksi Naisten Mestariksi.
Lista mestareista

| # | Mestari | Kerta | Päivämäärä | Hallinnut (päivinä) | Tapahtuma | Muuta |
| --- | --- | --- | --- | --- | --- | --- |
| 1 | Michelle McCool | 1 | 20. heinäkuuta, 2008 | 155 | The Great American Bash |  |
| 2 | Maryse | 1 | 22. joulukuuta, 2008 | 216 | Smackdown! |  |
| 3 | Mickie James | 1 | 26. heinäkuuta, 2009 | 78 | Night of Champions |  |
| 4 | Jillian Hall | 1 | 12. lokakuuta, 2009 | 0 | Raw |  |
| 5 | Melina | 1 | 12. lokakuuta, 2009 | 84 | Raw | Melina loukkasi jalkansa ottelussa ja mestaruus vapautettiin |
| - | Vapautettu | - | 4. tammikuuta, 2010 | - | Raw | Vyöstä järjestettiin turnaus, jossa Maryse voitti finaalissa Gail Kimin |
| 6 | Maryse | 2 | 22. helmikuuta. 2010 | 49 | Raw |  |
| 7 | Eve | 1 | 12.huhtikuuta. 2010 | 69 | Raw |  |
| 8 | Alicia Fox | 1 | 20. kesäkuuta. 2010 | 56 | WWE Fatal 4 Way |  |
| 9 | Melina/Melina Perez | 2 | 15. elokuuta. 2010 | 35 | SummerSlam (2010) |  |
| 10 | Michelle McCool | 2 | 19. syyskuuta. 2010 | 63 | Night of Champions (2010) |  |
| 11 | Natalya | 1 | 21. marraskuuta. 2010 | 70 | Survivor Series (2010) |  |
| 12 | Eve | 2 | 30. tammikuuta. 2011 | 71 | Royal Rumble (2011) |  |
| 13 | Brie Bella | 1 | 11. huhtikuuta. 2011 | 70 | Raw |  |
| 14 | Kelly Kelly | 1 | 20. kesäkuuta. 2011 | 104 | Raw |  |
| 15 | Beth Phoenix | 1 | 2. lokakuuta. 2011 | 204 | Hell In A Cell 2011 |  |
| 16 | Nikki Bella | 1 | 23. huhtikuuta. 2012 | 6 | Raw |  |
| 17 | Layla | 1 | 29. huhtikuuta. 2012 | 140 | Extreme Rules 2012 |  |
| 18 | Eve | 3 | 16. syyskuuta. 2012 | 120 | Night of Champions (2012) |  |
| 19 | Kaitlyn | 1 | 14. tammikuuta, 2013 | 153 | RAW 20th Anniversary |  |
| 20 | AJ Lee | 1 | 16. kesäkuuta, 2013 | 295 | WWE Payback |  |
| 21 | Paige | 1 | 7. huhtikuuta, 2014 | 84 | WWE Raw |  |
| 22 | AJ Lee | 2 | 30. heinäkuuta, 2014 | 48 | WWE Raw |  |
| 23 | Paige | 2 | 17. elokuuta, 2014 | 35 | SummerSlam |  |
| 24 | AJ Lee | 3 | 21. syyskuuta, 2014 | 63 | Night of Champions | Tämä oli kolminottelu jossa mukana oli Nikki Bella |
| 25 | Nikki Bella | 2 | 23. marraskuuta, 2014 | 301 | Survivor Series | Nikki Bella rikkoi AJ Leen ennätyksen pisimmästä hallituskaudesta. |
| 26 | Charlotte | 1 | 20. syyskuuta, 2015 | 196 | Night of Champions |  |
| - | deaktivoitu | - | 3. huhtikuuta, 2016 | - | WrestleMania 32 | - |
Lista mestareista > Lista yhteenlasketuista mestaruuskausista

| # | Mestari | Kerta | Hallitut Päivät |
| --- | --- | --- | --- |
| 1. | AJ Lee | 5 | 406 |
| 2. | Nikki Bella | 2 | 307 |
| 3. | Maryse | 2 | 265 |
| 4. | Eve | 3 | 260 |
| 5. | Michelle McCool | 2 | 218 |
| 6. | Beth Phoenix | 1 | 204 |
| 7. | Kaitlyn | 1 | 153 |
| 8. | Layla | 1 | 140 |
| 9. | Paige | 2 | 119 |
| 9. | Melina | 2 | 119 |
| 11. | Kelly Kelly | 1 | 104 |
| 12. | Charlotte | 1 | 96+ |
| 13. | Mickie James | 1 | 78 |
| 14. | Brie Bella | 1 | 70 |
| 14. | Natalya | 1 | 70 |
| 15. | Alicia Fox | 1 | 56 |
| 16. | Jillian | 1 | <1 |
Charlotte Flair oli viimeinen virallinen WWE Divas vyönhallitsija
Nichiren

Nichirenin patsas Kiotossa.
Nichiren (jap. 日蓮) (16. helmikuuta 1222 – 13. lokakuuta 1282) oli buddhalainen munkki 1200-luvun Japanissa. Hän on nichiren-buddhalaisuuden perustaja. Nichireniin suhtauduttiin ristiriitaisesti hänen elinaikanaan, ja hänet pidätettiin ja tuomittiin kuolemaan. Vuonna 1271 annetun armahduksen jälkeen hän asettui asumaan Sadon saarelle. Vuonna 1274 hän perusti Yamanashiin Minobun vuorelle temppelin, joka on edelleen nichiren-buddhismin keskeisimpiä paikkoja.
Nichiren vietti ikävuotensa 16:sta 32:een opiskellen useissa japanilaisissa temppeleissä, ja päätyi siihen, että korkein totuus on Lootus-sutrassa. Vuoden 1260 paikkeilla useita nuoria miehiä oli liittynyt Nichirenin kannattajiksi, ja he levittivät Nichiren-buddhalaisuutta ja kritisoivat hallitsevia buddhalaisuuden suuntauksia. Heitä pidettiin yhteiskunnallisesti epäluotettavina ja vainottiin, ja vuonna 1271 Nichiren määrättiin arestiin.
Nykyisin Nichiren-buddhalaisuus on useiden koulukuntien kokonaisuus, johon kuuluu myös ns. uususkontoja, kuten Sōka Gakkai.